## Naziv predmeta

Oralna higijena

## Zavod/katedra na kojoj se predmet izvodi

Zavod za dječju i preventivnu stomatologiju

## Adresa sjedišta zavoda/katedre

Stomatološki fakultet Sveučilišta u Zagrebu, Gundulićeva 5, HR-10000 Zagreb

## Status predmeta

Izborni predmet

## Godina studija na kojoj se predmet izvodi

1. i 4. godina

## Semestar u kojem se predmeti izvodi

Ljetni semestar

## Broj ECTS-a

1 ECTS

## Nositelj predmeta

Prof. dr. sc. Hrvoje Jurić, juric@sfzg.hr

## Ostali nastavnici na predmetu koji sudjeluju u izvođenju nastave

Prof. dr. sc. Walter Dukić, dukic@sfzg.hr

Izv. prof. dr. sc. Dubravka Negovetić-Vranić, dnegovetic@sfzg.hr

Izv. prof. dr. sc. Kristina Goršeta, kgorseta@sfzg.hr

Izv. prof. dr. sc. Tomislav Škrinjarić, tskrinjaric@sfzg.hr

## Broj sati nastave

|  |  |  |  |
| --- | --- | --- | --- |
|  | **Zimski semestar** | **Ljetni semestar** | **Ukupno (oba semestra)** |
| **Predavanja** | - | 10 | 10 |
| **Seminari** | - | 5 | 5 |
| **Vježbe** | - | - | - |
| **Ukupno** | - | 15 | 15 |

1 sat = 45 minuta

## Vrsta vježbi na predmetu

Predmet nema vježbi.

## Ciljevi i svrha predmeta

Glavni cilj predmeta jest dati detaljan uvid u značenje i način provođenja oralne higijene, kako bi se postiglo optimalno oralno zdravlje, a sve u svrhu postizanja općeg zdravlja. Nastavni sadržaj predavanja obuhvaća uvodu cjelinu u kojoj se definiraju pojmovi vezani za oralnu higijenu i oralno zdravlje, kao i ciljevi Svjetske zdravstvene organizacije za postizanje optimalnog općeg zdravlja. U daljnjim nastavnim cjelinama, problematika oralne higijene studentu se približava opisivanjem svih specifičnih populacijskih skupina (počevši od trudnica i najranije dojenačke dobi pa sve do stare populacije) i to u skladu s najčešćom stomatološkom problematikom koju određena dob nosi. Nastavni sadržaj seminara obuhvaća područje provedbe oralne higijene u osoba s različitim medicinskim rizičnim stanjima te osoba s teškoćama do brojnih medicinski rizičnih stanja ili osoba s kroničnim (malignim) bolestima.

## Uvjeti za upis predmeta

Uvjeta za upis predmeta za studente 1. i 4. godine integriranog preddiplomskog i diplomskog studija Dentalna medicina nema. Predmet je izborni i studenti ga upisuju po vlastitom izboru.

## Ishodi učenja na razini programa integriranog preddiplomskog i diplomskog studija Dentalna medicina kojima predmet pridonosi:

Znanja, vještine i kompetencije koje se odnose na profesionalizam, etiku i pravo

Znanja, vještine i kompetencije koje se odnose na komunikacijske i socijalne vještine

Znanja, vještine i kompetencije koje se odnose na bazično znanje i mogućnost prikupljanja informacija iz literature

Znanja, vještine i kompetencije koje se odnose na prikupljanje kliničkih informacija

Znanja, vještine i kompetencije koje se odnose na postavljanje dijagnoze i planiranje terapije

Znanja, vještine i kompetencije koje se odnose na terapiju, uspostavu i održavanje oralnog zdravlja

Znanja, vještine i kompetencije koje se odnose na preventivne mjere i promociju zdravlja

## Očekivani ishodi učenja

Znanja

1. Definicija oralnog zdravlja uz mogućnost objektivnog sagledavanja važnosti oralne higijene za oralno i opće zdravlje.
2. Opisati najvažnija sredstva za sprječavanje bolesti usne šupljine te njihovu primjenu tijekom preventivnog liječenja, a koja su u skladu s potrebama pojedinog pacijenta.
3. Opisati najučinkovitije postupke za kemijsku i mehaničku kontrolu mekih i tvrdih naslaga u usnoj šupljini.
4. Objasniti učinkovite mjere oralne higijene i preventivnih postupaka koje su specifične za djecu s mliječnom, mješovitom i trajnom denticijom.
5. Definirati specifične dobne skupine pacijenata i pripadajuće preventivne postupke uz mogućnost prilagođavanja/personalizacije preventivnih mjera, uzimajući u obzir dob pacijenata na kojima se preventivni postupci primjenjuju.

Vještine

1. Izraditi plan preventivnih mjera za specifične dobne skupine pacijenata na kojima se preventivni postupci primjenjuju.
2. Izraditi plan preventivnih postupaka za očuvanje zdravlja usne šupljine kod osoba s kroničnim autoimunim, kardiovaskularnim, srčanim, respiratornim, onkološkim, neurološkim i mentalnim bolestima.

## Sadržaj predmeta

Predavanja

|  |  |  |
| --- | --- | --- |
|  | **Teme predavanja u ljetnom semestru** | **Broj sati nastave** |
|  | Značaj oralne higijene za oralno i sistemsko zdravlje | 1 |
|  | Utjecaj prehrane na oralno zdravlje | 1 |
|  | Mehanička kontrola plaka | 1 |
|  | Kemijska kontrola plaka | 1 |
|  | Sredstva za fluoridaciju i remineralizaciju | 1 |
|  | Oralna higijena trudnice i dojenčeta | 1 |
|  | Oralna higijena djece s mliječnom denticijom | 1 |
|  | Oralna higijena djece s mješovitom denticijom | 1 |
|  | Oralna higijena adolescenata | 1 |
|  | Oralna higijena odraslih osoba | 1 |

1 sat = 45 minuta

Seminari

|  |  |  |
| --- | --- | --- |
|  | **Teme seminara u ljetnom semestru** | **Broj sati nastave** |
|  | Oralna higijena kod osoba s autoimunim bolestima  Utjecaj prehrambenih navika na pojavnost karijesa  Oralna higijena kod osoba s HIV-om | 1 |
|  | Oralna higijena kod osoba s neurološkim i senzoričkim poremećajima  Oralna higijena kod osoba s teškoćama  Oralna higijena kod maligno oboljelih osoba | 1 |
|  | Oralna higijena kod osoba s kardiovaskularnim poremećajima  Epidemiološki instrumenti za procjenu oralnog zdravlja  Važnost prehrambenog savjetovanja u očuvanju oralnog zdravlja | 1 |
|  | Posebnosti oralne higijene kod osoba s metaboličkim bolestima  Neinvazivni i minimalno invazivni postupci liječenja zubnog karijesa  Oralna higijena kod osoba s poremećajima prehrane | 1 |
|  | Individualizirana preventivna terapija karijesa  Oralna higijena kod osoba s respiratornim bolestima  Modeliranje programa za prevenciju karijesa | 1 |

1 sat = 45 minuta

## Obveze studenata

Student mora redovito pohađati predviđena predavanja. Svaki student obavezan je tijekom semestra izraditi jedan seminarski rad te ga pred kolegama i prezentirati (teme seminara su predložene, a u dogovoru s voditeljem predmeta moguće je uvrstiti i neku drugu temu).

## Praćenje rada studenata

Tijekom provođenja nastave prati se redovitost pohađanja nastave svih studenata, jer su predavanja obavezna. Poslije svakog predavanja prisutnost se potvrđuje potpisom u kontrolnik. Rad studenata i njihovo aktivno sudjelovanje u nastavi potvrđuje se izradom seminara s tematikom iz područja oralne higijene. Seminarski rad se prezentira pred kolegama i nastavnikom. U konačnici se polaže usmeni ispit gdje se valoriziraju sve aktivnosti studenta (pohađanje nastave, seminarski rad i usmeno odgovaranje na ispitu).

## Način polaganja ispita

Ispit je u konačnici usmeni ali se valoriziraju sve tri komponente (pohađanje nastave, seminarski radi i odgovaranje) temeljem kojih se formira konačna ocjena na ispitu.

## Datum(i) održavanja ispita

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Izvanredni ispitni rokovi | | | Redovni ispitni rok ZIMSKI | Izvanredni ispitni rokovi | | Redovni ispitni rok LJETNI | | Redovni ispitni rok JESENSKI | |
| Studeni | Prosinac | Siječanj | Veljača | Travanj | Svibanj | Lipanj | Srpanj | Kolovoz | Rujan |
| Datum(i) |  |  |  | 02. 02. i 16. 02. 2023. u 9.30 sati |  |  | 15. 06. 2023.  29. 06. 2023.  u 9.00 sati | 06. 07. 2023.  u 9.00 sati | 31. 08. 2023.  u 9.00 sati | 14. 09. 2023.  u 9.00 sati |

## Obvezna literatura

* Jurić H i sur. Dječja dentalna medicina. Naklada Slap, Jastrebarsko, 2015.
* Bakarčić D, Ivančić Jokić N. Osnove prevencije karijesa. Web knjižara, 2013.
* Darby ML, Walsh MM. Dental Hygiene: Theory and Practice. 3rd Ed. Saunders, 2010. – određeni dijelovi
* Fejerskov O, Kidd E. Zubni karijes. Ur. hrv. izdanja: Ivica Anić. Naklada Slap, Jastrebarsko, 2010. – odabrana poglavlja
* Kobašlija S, Huseinbegović A, Selimović Dragaš M, Berhamović E. Karijes zuba – primarna prevencija i kontrola. Stomatološki fakultet Sarajevo, 2010.

## Dopunska literatura

-